Komission asetus (EY) N:o 432/2003, annettu 7 päivänä maaliskuuta 2003, valkoisen sokerin vientiä koskevasta pysyvästä tarjouskilpailusta vientimaksujen ja/tai vientitukien määrittämiseksi markkinointivuodeksi 2002/2003 annetun komission asetuksen (EY) N:o 1331/2002 muuttamisesta



Virallinen lehti nro L 065 , 08/03/2003 s. 0021 - 0021



Komission asetus (EY) N:o 432/2003, annettu 7 päivänä maaliskuuta 2003, valkoisen sokerin vientiä koskevasta pysyvästä tarjouskilpailusta vientimaksujen ja/tai vientitukien määrittämiseksi markkinointivuodeksi 2002/2003 annetun komission asetuksen (EY) N:o 1331/2002 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001(1), sellaisena kuin se on muutettuna komission asetuksella (EY) N:o 680/2002(2), ja erityisesti sen 22 artiklan 2 kohdan, 27 artiklan 5 ja 15 kohdan ja 33 artiklan 3 kohdan, sekä katsoo seuraavaa: (1) Komission asetuksen (EY) N:o 1331/2002(3) 1 artiklassa säädetään pysyvän tarjouskilpailun avaamisesta valkoisen sokerin vientimaksujen ja/tai vientitukien määrittämiseksi kaikkien määräpaikkojen osalta. (2) Asetuksen (EY) N:o 1260/2001 27 artiklan 5 kohdan ensimmäisen alakohdan mukaan maailmanmarkkinatilanteen tai joidenkin markkinoiden erityisvaatimusten johdosta mainitun asetuksen 1 artiklassa tarkoitettujen tuotteiden vientituet voi olla tarpeen eriyttää määräpaikan mukaan. (3) Länsi-Balkanin maista peräisin olevan etuuskohteluun oikeutetun sokerin tuonnin, samoin kuin sokerin viennin yhteisöstä näihin maihin, huomattava ja nopea kasvu vuoden 2001 alusta vaikuttaa erittäin keinotekoiselta. (4) Länsi-Balkanin maiden osalta ei ole syytä vahvistaa vientimaksua eikä vientitukea asetuksessa (EY) N:o 1331/2002 tarkoitetuille tuotteille, jotta vältetään vientitukea saaneiden sokerialan tuotteiden Euroopan unioniin suuntautuvan jälleentuonnin väärinkäyttö. (5) Asetus (EY) N:o 1331/2002 olisi muutettava vastaavasti. (6) Tarjouskilpailupäivät huomioon ottaen tämän asetuksen on syytä tulla voimaan välittömästi. (7) Sokerin hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1331/2002 1 artiklan 1 kohta seuraavasti: "1. Avataan pysyvä tarjouskilpailu CN-koodiin 1701 99 10 kuuluvan valkoisen sokerin vientimaksujen ja/tai vientitukien määrittämiseksi kaikkien määräpaikkojen osalta Albaniaa, Kroatiaa, Bosnia ja Hertsegovinaa, Serbia ja Montenegroa(4) sekä entistä Jugoslavian tasavaltaa Makedoniaa lukuun ottamatta. Pysyvän tarjouskilpailun voimassaoloaikana järjestetään osittaisia tarjouskilpailuja.". 2 artikla Jäsenvaltioiden on muutettava tarjouskilpailuilmoitukset 1 artiklan säännöksen mukaisiksi. 3 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä maaliskuuta 2003. Komission puolesta Franz Fischler Komission jäsen (1) EYVL L 178, 30.6.2001, s. 1. (2) EYVL L 104, 20.4.2002, s. 26. (3) EYVL L 195, 24.7.2002, s. 6. (4) Myös Kosovo, sellaisena kuin se on määritetty Yhdistyneiden kansakuntien turvallisuusneuvoston 10 päivänä kesäkuuta 1999 antamassa päätöslauselmassa 1244.